Per Nordan

Per Nordan (født 27. mai 1900, død 23. april 1984) var en norsk arkitekt. Han var sønn av arkitekten Victor Nordan og sønnesønn av arkitekten Jacob Wilhelm Nordan. Han var også far til en arkitekt kalt Jacob Wilhelm Nordan (f. 1937).«Studentene fra 1918», s. 292, jf. Brønnøysundregistrene.

Nordan ble utdannet ved Norges tekniske høgskole i 1922 og foretok studiereiser til flere europeiske land. Han arbeidet ved sin fars arkitektkontor før han i 1924 reiste til USA.Digitalarkivet: Emigranter over Oslo Etter hjemkomsten i 1926 arbeidet han i kompaniskap med faren, som døde i 1933. Senere drev han for seg selv.

Mange av Nordans oppdrag er nybygg og utvidelser ved forskjellige sykehus over store deler av landet. Ellers tegnet han leiegårder, villaer og forskjellige næringslokaler. På Bjølsen i Oslo stod han bak en stor busshall med garasjer og bensinstasjon. Denne stod ferdig like før krigen, og ble under krigen brukt av tyskerne og utsatt for sabotasje. I dag er det idrettshall og butikker i lokalene, som er omgitt av en studentby der det tidligere var garasjer. Mot 1960-tallet tegnet Nordan tre små kirker i Land og Gjøvik.

 Verker i utvalg 
 Utvidelse av St. Josephs hospital, Fredrikstad (1936)
 Utvidelser av St. Josephs hospital, Porsgrunn (1930–31 samt 1939, gjennomført 1953)Bystrøm (1992), s. 76, 78–79.
 Martina Hansens Hospital, Bærum (fullført 1936, sammen med Victor Nordan)Akershus – et kulturhistorisk riss
 Leiegård, Grønlandsleiret 47, Oslo (1936)Oslo gårdkalender, s. 124.
 Kontor- og forretningsbygg, Fridtjof Nansens plass 5 og 6, Oslo (1937; fasader tegnet av Arnstein Arneberg og Magnus Poulsson)Oslo gårdkalender, s. 101.
 Apalgården, Apalveien 60, Oslo (1939)Oslo gårdkalender, s. 25.
 Utvidelse av Stensby sykehus, Eidsvoll (1939; betjenningsboliger 1956)
 Bussgarasjen på Bjølsen, Moldegata 7 (oppr. nr. 1),  Oslo (1940; i dag idrettshall)Oslo gårdkalender, s. 215.
 Utvidelse av Rikshospitalet, Pilestredet 32 (1936–1940-tallet, sammen med Karl Grevstad)Oslo gårdkalender, s. 253.
 Utvidelse av Larvik sykehus (1939 samt ca. 1970 sammen med sønnen Jacob Wilhelm Nordan)
 Utvidelser ved fylkessykehusene i Gjøvik og Lillehammer (1949–50)
 Tomannsbolig, Strømsborgveien 53A–B
 Vølstad kirke, Nordre Land (1959)
 Nytt bygg for Porsgrunn Lutherske Sykehus (ferdigstilt 1960)Bystrøm (1992), særlig s. 115.
 Bråstad kirke, Gjøvik (1963)
 Landåsbygda kirke, Søndre Land (1965)

 Referanser 

 Kilder 
 Norsk kunstnerleksikon






Kategori:Personer fra Oslo